Вялікі планетарны футбольны форум праводзіцца ў гарадах Расіі. Пэўна, і хтосьці са стаўбчан скарыстаў магчымасць пабываць у гэтыя дні футбольнага фестывалю ў Маскве ці Санкт-Пецярбургу, Сочы ці Растове, Калінінградзе ці Казані, Валгаградзе ці Самары… А ўражанняў – на ўсе чатыры гады, да наступнага чэмпіянату свету. Нечаканым, але такім жаданым стаў поспех каманды гаспадароў – зборнай Расіі, якая з буйным лікам адолела сваіх сапернікаў з Саудаўскай Аравіі і Егіпта, і, такім чынам, трапіла ў плэй-оф – фінальную стадыю спаборніцтваў. Тэхнічную прыгожую гульню паказваюць каманды Бразіліі, Францыі, Бельгіі, Харватыі, Мексікі. Кожны заўзятар выбірае за каго хварэць, каму які футбол даспадобы.